Yolanda Ramos

**Yolanda Ramos** (Cerdanyola  del Vallés, Bartzelona, 1968ko irailaren 4a) kataluniar aktorea, aurkezlea eta komediantea da. Ezaguna da umorezko programetan agertzeagatik, bereziki *Homo Zapping* (2003-2005). Horrez gain, Goya Sarietan izendapen bat jaso zuen *Carmina y Amén* filmean parte hartzeagatik (2014).

## Biografia 
Yolanda Ramos 1968ko irailaren 4an jaio zen Kataluniako Cerdanyola del Vallés herrian, baina gero Bartzelonako Poble Sec auzora joan zen. Bartzelonako *El Molino* aretoko vedette gisa hasi zuen karrera, eta urte horietan *El Terrat* eta *La Cubana* ikuskizun-konpainietan parte hartu zuen.

## Ibilbide profesionala 
Ospe handia lortu zuen Antena 3en *Homo Zapping* (2003-2005) saioan egindako esku-hartzeengatik, María Teresa Campos, Ana Obregón eta Belén Esteban parodiatuz; eta aurkezle izan zen LaSexta kateko *El intermedio* (2006) saioan.  

2009an Cuatrorentzat kolaboratu zuen *Saturday Night Live* saio estatubatuar mitikoaren bertsio espainiarrean. Telebistako lehen urteetan ere parte hartu zuen saio eta telesailetan: *7 vidas* (hamabosgarren eta azken denboraldian), *El club de Flo,* *La escobilla nacional* edo *El club del chiste*.  

Pedro Almodóvar zinemagilearen *Volver* film arrakastatsuan ere parte hartu zuen, eta Santiago Segura Silvaren *Torrente 4: Lethal Crisis* (Krisi Letala) filmean kameo bat egin zuen. Antzerkian, *Confesiones de mujeres de 30/ 30 urteko emakumeen aiporpenak* (2013) muntaian egindako lana aipatu daiteke. Urte horretan bertan, *La Cavernícola* lana antzeztu zuen Madrilgo Gran Vía Antzoki Txikian. 

2014. urtean, Telecinco kateko *Hable con ellas* saiorako fitxatu zuen. *The View* izeneko estatubatuar showean oinarritutako saioa hainbat emakumek aurkeztu zuten: Natalia Millán, Beatriz Montañez, Sandra Barneda, Rocio Carrasco, Marta Torné, Alyson Eckmann eta Yolanda Ramos berak. Urte horretako apirilean, *Habla con ellas* lehen programetako batean, eztabaida sortu zuen, José Luis Moreno ekoizleari 25 000 pezeta (150 euro) erreklamatuz. Hark gonbidatu gisa parte hartzen zuen, aurrez lan egin zuen haren produktoreak ez baitzion ordaindu. 2014ko maiatzean, *Carmina y amén* filmean parte hartu zuen, H*omo* Zapping-en lankide ohia izan zuenPaco León zuzendari eta aktorea zela. Malagako Zinemaldian Zilarrezko Biznaga irabazi zuen aktore onenarentzat, baita Goya sarietarako izendapena ere, aktore errebelazio onena izateagatik. 2014ko urrian hasi zen Telecinco kateko *Un tiempo nuevo* eztabaida politikorako programan parte hartzen, eta *Un país a raya* atalarekin lankidetzan aritu zen lehen programetan.

2015ean, *Ahora o nunca* filmean parte hartu zuen, besteak beste, Dani Rovira, María Valverde, Clara Lago, Jordi Sánchez eta Melody abeslariarekin batera. Urtebete geroago, Manel Fuentesek Antena 3en aurkeztutako *Tu cara me suena* (2016) programaren bosgarren denboraldiko lehiakide gisa parte hartu zuen. 2017. urteko udan, Jesús Vázquezek Telecincon aurkeztutako *Me lo dices o me lo cantas* programan sartu zen epaimahaikide.

2018an, *Benvinguts a la familia* telesaileko protagonista izan zen. TV3n eta Netflixen eman zen, bi denboraldietan. 2019ko udan, *Paquita Salasen* hirugarren denboraldian banaketa nagusian sartu zen (2016 eta 2018an gonbidatu gisa parte hartu zuen), eta Noemí Argüelles community manager xelebrearen rola interpretatu zuen; Feroz sarietan saritu zuten. Urte horretan bertan, Javier Ambrossi eta Javier Calvoren *La llamada* musikalean parte hartu zuen. Irailean, *MasterChef Celebrity* España-ren laugarren edizioan parte hartu zuen lehiakide gisa, eta azkenean erdifinalista gisa sailkatu zen.

2021eko urtarrilean, publizitate-spot bat egin zuen Netflixentzat, eta plataformaren jatorrizko Espainiako serieak sustatu zituen. Gainera, urte berean, Prime Video lehiaketan parte hartu zuen: Santiago Segurak aurkeztutako *LOL: Si te ríes pierdes* umore-saioa eta Paula Vázquezek eta Brays Efek aurkeztutako *Celebrity Bake Off* sukaldaritza-programa. Urte horretan bertan, *Cardo* seriea filmatu zuen Atresplayer Premium-erako, Javis-ek ekoitzia eta Ana Rujas protagonista zuela, baita *Amor de madre* Netflix filmaren jatorrizko filma ere, Paco Caballerok zuzendua. Film horretan lanean ari zela, Maurizio uharteetan giltzapetuta geratu zen, grabazioetan COVID-19an positibo eman ondoren.

## Filmografia 
### Zinema 
### Telebistako serieak 
### Telebista-saioak 
## Sariak eta izendapenak 
; Goya sariak

; Feroz sariak

; Zinemako Idazleen Zirkuluaren dominak

; Aktoreen Batasunaren sariak

; Zapping sariak

; Malagako Zinemaldia Gaztelaniaz

## Erreferentziak 
## Kanpo estekak